L 17/80
DA
Den Europæiske Unions Tidende
19.1.2023
BILAG
Forelæggelse af indholdet i den årlige præstationsrapport som omhandlet i artikel 134 i forordning (EU) 2021/2115
1.
EN SAMMENFATNING AF STATUS FOR GENNEMFØRELSEN AF DEN STRATEGISKE PLAN FOR SÅ VIDT ANGÅR DET FOREGÅENDE REGNSKABSÅR
Dette afsnit skal indeholde de kvalitative oplysninger, der er omhandlet i artikel 134, stk.
7, litra a), i forordning (EU) 2021/2115.
1.1.
Sammenfatning af status for gennemførelsen af den strategiske plan Dette underafsnit skal indeholde en sammenfatning af de fremskridt, der er gjort med gennemførelsen af den strategiske plan i det foregående regnskabsår.
Dette underafsnit kan også indeholde en sammenfatning af centrale spørgsmål, der har påvirket den strategiske plans præstation i det foregående regnskabsår, og som skal indrapporteres i underafsnit 1.2, herunder foranstaltninger, der er truffet for at håndtere disse spørgsmål.
1.2.
Status for gennemførelsen af den strategiske plan ved hjælp af specifikke og tværgående målsætninger For hver specifik og tværgående målsætning, der er omhandlet i artikel 6, stk.
1 og 2, i forordning (EU) 2021/2115, skal dette underafsnit indeholde en beskrivelse af de spørgsmål, der har påvirket den strategiske plans præstation i det foregående regnskabsår, eventuelt med en begrundelse og, hvis det er relevant, en beskrivelse af de foranstaltninger, der er truffet for at håndtere disse spørgsmål.
Dette underafsnit kan indeholde forklaringer vedrørende afvigelser fra de opnåede værdier for resultatindikatorer fra de tilhørende delmål som supplement til de oplysninger, der skal tilvejebringes i underafsnit 2.1.
1.3.
Horisontale aspekter af gennemførelsen af den strategiske plan Dette underafsnit skal indeholde en beskrivelse af de fremskridt, der er gjort hen imod gennemførelsen af den strategiske plan i det foregående regnskabsår, indkredsning af spørgsmål, der påvirker gennemførelsen af den strategiske plan i det foregående regnskabsår, og, hvor det er relevant, foranstaltninger til afhjælpning heraf, i forbindelse med forvaltning, netværk og nationale lovgivningsmæssige og ikkelovgivningsmæssige tiltag, der er relevante for gennemførelsen af den strategiske plan og dens præstation.
Dette underafsnit kan indeholde en beskrivelse af de spørgsmål, der har påvirket den strategiske plans præstation i det foregående regnskabsår, og som ikke kan indrapporteres under specifikke eller tværgående målsætninger i underafsnit 1.2.
1.4.
Fravigelse af GLM-normerne i 2023 Hvis medlemsstaten har gjort brug af fravigelsen i artikel 1 i gennemførelsesforordning (EU) 2022/1317, skal dette underafsnit indeholde en vurdering af virkningerne af anvendelsen af en sådan fravigelse på den globale fødevaresikkerhed, beskyttelsen af miljøet og bekæmpelsen af klimaændringer, jf. artikel 2, stk.
5, i nævnte gennemførelsesforordning.
2.
KVANTITATIVE OPLYSNINGER, KVALITATIVE OPLYSNINGER OM AFVIGELSER I RESULTATINDIKATORERNES VÆRDIER FRA DELMÅL OG BEGRUNDELSE FOR OVERSKRIDELSE AF FAKTISK OPNÅEDE BELØB PR.
ENHED I FORHOLD TIL PLANLAGTE BELØB PR.
ENHED
Dette afsnit skal indeholde de kvantitative oplysninger, der er omhandlet i artikel 134, stk.
4 og 5, i forordning (EU) 2021/2115.
Det skal også indeholde kvalitative oplysninger vedrørende afvigelser fra delmål som omhandlet i artikel 134, stk.
7, litra b), i nævnte forordning.
Det skal indeholde de obligatoriske kvalitative oplysninger, der er nævnt i artikel 134, stk.
9, i nævnte forordning.
Det kan indeholde de valgfri kvalitative oplysninger, der er nævnt i artikel 134, stk.
8, i nævnte forordning.